Hvis man én gang i sin fodboldkarriere kunne spole tiden tilbage og lave én aktion om, så kan det godt være, at Vejle reservekeeper Thomas Hagelskjær gerne vil benytte sig af den mulighed.

I søndagens kamp mellem EfB og Vejle Boldklub, blev VBs keeper Pavol Bajza skadet efter 40 minutter, og så skulle Thomas Hagelskjær vise sit værd, og det slap han noget uheldigt fra.

Læs også : Vanvittigt målmandsdrop afgør Superligaens grundspil: Se hvordan de syv kampe gik

Ved stillingen 1-1 piller EfBs Joni Kauko bolden fra Hagelskjær og lukker kampen til resultatet 2-1.

Sådan ser Superligaen ud efter kampene i 26. og sidste spillerunde Mesterskabsslutspillet: 1. FC København, 61 point. 2. FC Midtjylland, 60 point. 3. OB, 42 point. 4. Brøndby, 38 point. 5. Esbjerg, 38 point. 6. FC Nordsjælland, 36 point. Nedrykningsslutspillets pulje 1: 1. AGF, 31 point. 2. AC Horsens, 31 point. 3. Sønderjyske, 28 point. 4. Vejle, 20 point. Nedrykningsslutspillets pulje 2. 1. AaB, 36 point. 2. Randers FC, 34 point. 3. Vendsyssel FF, 22 point. 4. Hobro IK, 21 point. /ritzau/